[pic] | KOMISIJA EVROPSKIH SKUPNOSTI |

Bruselj, 17.2.2009

COM(2009) 78 konč.

2007/ 0247/ 0248 / 0249 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o skupnih stališčih Sveta o sprejetju

Direktive Evropskega parlamenta in Sveta o spremembah Direktive 2002/21/ES o skupnem regulativnem okviru za elektronska komunikacijska omrežja in storitve, Direktive 2002/19/ES o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju in Direktive 2002/20/ES o odobritvi elektronskih komunikacijskih omrežij in storitev,

Direktive Evropskega parlamenta in Sveta o spremembah Direktive 2002/22/ES o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami, Direktive 2002/58/ES o obdelavi osebnih podatkov in varstvu zasebnosti na področju elektronskih komunikacij in Uredbe (ES) št. 2006/2004 o sodelovanju med nacionalnimi organi, odgovornimi za izvrševanje zakonodaje o varstvu potrošnikov, in

Uredbe Evropskega parlamenta in Sveta o ustanovitvi Skupine evropskih regulatorjev za telekomunikacije

2007/ 0247/ 0248 / 0249 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o skupnih stališčih Sveta o sprejetju Direktive Evropskega parlamenta in Sveta o spremembah Direktive 2002/21/ES o skupnem regulativnem okviru za elektronska komunikacijska omrežja in storitve, Direktive 2002/19/ES o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju in Direktive 2002/20/ES o odobritvi elektronskih komunikacijskih omrežij in storitev, Direktive Evropskega parlamenta in Sveta o spremembah Direktive 2002/22/ES o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami, Direktive 2002/58/ES o obdelavi osebnih podatkov in varstvu zasebnosti na področju elektronskih komunikacij in Uredbe (ES) št. 2006/2004 o sodelovanju med nacionalnimi organi, odgovornimi za izvrševanje zakonodaje o varstvu potrošnikov, in Uredbe Evropskega parlamenta in Sveta o ustanovitvi Skupine evropskih regulatorjev za telekomunikacije

1. OZADJE

Komisija je sprejela predloga direktiv COM(2007) 697 – 2007/0247 (COD) („direktiva o boljši pripravi zakonodaje“) in COM(2007) 698 – 2007/0248 (COD) („direktiva o pravicah državljanov“) in predlog uredbe COM (2007) 699 – 2007/0249 (COD) 13. novembra 2007 ter jih predložila Evropskemu parlamentu in Svetu 13., 15. in 16. novembra 2007.

Komisija je v skladu s členom 250 Pogodbe ES 5. in 6. novembra 2008[1] sprejela spremenjene predloge, v katerih je v celoti ali deloma upoštevala mnogo sprememb, ki jih je izglasoval Evropski parlament pri prvi obravnavi 24. septembra 2008.

Svet je v skladu s členom 251 Pogodbe ES sprejel skupna stališča o predlogih Komisije dne […][2].

2. NAMEN PREDLOGOV KOMISIJE

Namen predlogov Komisije je prilagoditi regulativni okvir za elektronske komunikacije, in sicer:

- direktivo o skupnem regulativnem okviru[3], direktivo o odobritvi[4] in direktivo o dostopu[5] za izboljšanje njihove učinkovitosti, zmanjšanje upravnih virov, potrebnih za izvajanje gospodarske ureditve, ter poenostavitev in izboljšanje dostopa do radijskih frekvenc ter

- direktivo o univerzalni storitvi[6] in direktivo o varstvu zasebnosti na področju elektronskih komunikacij[7] za okrepitev nekaterih pravic potrošnikov in uporabnikov ter zagotovitev zanesljivih in varnih elektronskih komunikacij, ki imajo visoko raven zaščite posameznikove zasebnosti in osebnih podatkov,

in ustanoviti neodvisen strokovni organ, ki bi učinkovito spodbujal vzpostavitev notranjega trga, s tem da bi Komisijo in nacionalne regulativne organe podpiral pri izvajanju regulativnega okvira Evropske unije.

Komisija meni, da njeno stališče, določeno v spremenjenih predlogih COM(2008) 720, 723 in 724, pomeni velik napredek v zbliževanju stališč vseh treh ustanov.

3. PRIPOMBE NA SKUPNO STALIŠČE SVETA

Komisija ugotavlja, da se stališče Sveta pomembno razlikuje od stališč Komisije in Evropskega parlamenta, zlasti glede mehanizmov notranjega trga, in sicer za zagotavljanje usklajenih pravnih sredstev ter glede dodatnega pravnega sredstva funkcionalne ločitve, politike spektra in ustanovitve regulativnega organa. Komisija je glede regulativnega organa predvsem zaskrbljena, da stališče Sveta sproža institucionalna vprašanja, ki bi lahko znatno otežila iskanje zadovoljive rešitve.

Komisija tudi ugotavlja, da se stališče Sveta razlikuje od stališč Komisije in Evropskega parlamenta pri številnih drugih vprašanjih, ki se nanašajo na oba predloga direktiv za boljši regulativni okvir. Komisija kljub temu meni, da razlike v zvezi s predlagano direktivo o pravicah državljanov nimajo take teže kot razlike v zvezi s predlagano direktivo o boljši pripravi zakonodaje in predlagano uredbo o ustanovitvi regulativnega organa.

4. SKLEPNA UGOTOVITEV

Komisija v zgoraj navedenih opombah opozarja na razlike med njenimi spremenjenimi predlogi in skupnimi stališči Sveta.

Vendar Komisija – ob upoštevanju svoje izjave, priložene zapisniku Sveta z dne 27. novembra 2008 – poudarja svoje prepričanje, da njeni spremenjeni predlogi lahko pripomorejo k uravnoteženemu soglasju med ustanovami, ki za državljane in podjetja na enotnem evropskem trgu pomeni napredek. Zato je pripravljena spodbujati doseganje soglasja med sozakonodajalci.

PRILOGA

IZJAVA KOMISIJE

Komisija je seznanjena s skupnim stališčem, ki ga je sprejel Svet in ki spreminja predloge Komisije o pregledu regulativnega okvira Evropske unije za elektronska komunikacijska omrežja in storitve (predloge direktive o boljši pripravi zakonodaje, direktive o pravicah državljanov in uredbe o ustanovitvi organa za trg evropskih elektronskih komunikacij).

Komisija zlasti ugotavlja, da se skupno stališče Sveta pomembno razlikuje od stališč Komisije in Evropskega parlamenta, zlasti glede mehanizmov notranjega trga, in sicer za zagotavljanje usklajenih pravnih sredstev ter glede dodatnega pravnega sredstva funkcionalne ločitve, politike spektra in ustanovitve regulativnega organa. Komisija je glede regulativnega organa predvsem zaskrbljena, da stališče Sveta sproža institucionalna vprašanja, ki bi lahko znatno otežila iskanje zadovoljive rešitve.

Komisija tudi ugotavlja, da se skupno stališče Sveta razlikuje od stališč Komisije in Evropskega parlamenta pri številnih drugih vprašanjih, ki se nanašajo na oba predloga direktiv za boljši regulativni okvir. Komisija kljub temu meni, da razlike v zvezi s predlagano direktivo o pravicah državljanov nimajo take teže kot razlike v zvezi s predlagano direktivo o boljši pripravi zakonodaje in predlagano uredbo o ustanovitvi regulativnega organa.

Ob upoštevanju navedenega Komisija želi ponovno potrditi svoje stališče, določeno v spremenjenih predlogih COM(2008) 720, 723 in 724, ki pomeni velik napredek v zbliževanju stališč vseh treh ustanov.

[1] COM(2008) 724, 723 oziroma 720 konč.

[2] UL C.

[3] Direktiva 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (UL L 108, 24.4.2002).

[4] Direktiva 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (UL L 108, 24.4.2002).

[5] Direktiva 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (UL L 108, 24.4.2002).

[6] Direktiva 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (UL L 108, 24.4.2002, str. 51).

[7] Direktiva 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (UL L 201, 31.7.2002, str. 37).